आज आदरणीय प्रधानमंत्री श्री नरेन्द्र मोदी जी करेंगे दुनिया की सबसे ऊंची प्रतिमा ‘स्टेच्यू ऑफ यूनिटी’ का अनावरण । गुजरात में लौहपुरुष सरदार वल्लभभाई पटेल के सम्मान में दुनिया की सबसे ऊंची प्रतिमा बनाई गई है । 182 मीटर ऊंची इस प्रतिमा को ‘स्टेच्यू ऑफ यूनिटी’ का नाम दिया गया है, जिसका अनावरण आज प्रधानमंत्री नरेंद्र मोदी करेंगे । सरदार पटेल की ये मूर्ति नर्मदा जिले में सरदार सरोवर बांध के पास साधु बेट टापू पर बनाई गई है । दुनिया की सबसे ऊंची प्रतिमा बताई जा रही ये प्रतिमा अमेरिका के ‘स्टेच्यू ऑफ लिबर्टी’ से दोगुनी ऊंची है ।